als_Latn dik_Latn sag_Latn
16.08.2012, - E Enjte
Kosova dhe Norvegjia vazhdojnë bashkëpunimin në fushën e Arsimit Profesional
Zëvendësministri i Arsimit, Nehat Mustafa me bashkëpunëtorë, priti një delegacion nga Norvegjia të kryesuar nga z.Tore Brandstveit, Dekan i Fakultetit të Arkitekturës në Universitetin e Trondheimit.
Qëllimi i këtij takimi ishte njohja me përmbajtjen e projektit
" Ndërtesat e Qëndrueshme Efiqiente të Energjisë në Kosovë " i cili do të aplikohej në vendin tonë. Në këtë takim u bisedua edhe për zhvillimet dhe të arriturat në fushën e arsimit me fokus zhvillimin e Arsimit dhe Aftësimit Profesional (AAP) në Kosovë .
Zëvendësministri Mustafa vlerësoi lartë investimet ( rreth 14 milion euro ) e bëra nga Qeveria e Norvegjisë ( Ministria e Punëve të Jashtme ), për zhvillimin e Arsimit dhe Aftësimit Profesional , me q`rast veçoi ndërtimin e Qendrave të Kompetencës në Skenderaj dhe Malishevë si dhe në "Shkollën e Mesme Bujqësore" në Lipjan.
" Zhvillimi Arsimit dhe Aftësimit Profesional është ndër prioritetet e MAShT ndërsa Qendrat e Kompetencës janë shembulli më i mirë se si duhet të punohet dhe organizohet procesi mësimor për të patë rezultatet e dëshirueshme dhe shtoi se në Arsimin Profesional kemi rreth 60 për qind të nxënësve " tha z.v Mustafa .
Ndërkaq duke folur për projektin e ofruar dhe implementimin e tij në Kosovë z . Mustafa tha se sigurisht që ky projekt është i rëndësishëm për ne dhe se MAShT do ta mbështesë implementimin e tij . " Ne kemi nevojë për projekte të tilla hulumtuese shkencore por edhe këmbim përvojash të studentëve të të dy vendeve" theksoi Mustafa .
z.Tore Brandstveit, prezantoi projektin " Ndërtesat e Qëndrueshme Efiqiente të Energjisë në Kosovë" i cili do të implementohej në partneritet me " European School of Law and Governance " nga Prishtina .
Brandstveit tha se ky projekt veç tjerash parasheh krijimin e " Qendrës Hulumtuese për Ndërtesa e Energjisë Efiqiente " ndërsa në funt parasheh krijimin e një programi studimorë në ESLG me Universitetin e Trondheimit , me mundësi të bashkëpunimit me Fakultetin e Arkitekturës së UP-së si dhe ofrimin e mundësive( bursave ) për studim të të rinjve nga Kosova në Norvegji.
Drita Kadriu, këshilltare e ministrit e vlerësoi si të rëndësishëm këtë projekt ndërsa shtoi se këmbimi i përvojave por edhe mundësia për të rinjtë tanë që të studiojnë në Norvegji është me interes.
Ndryshe sipas ekspertëve Norvegjez, projekti ka për qëllim edhe ngritjen e kapaciteteve , zhvillimin e institucioneve , renovimin e ndërtesave ekzistuese të cilat në të ardhmen do të performojnë më mirë në menaxhimin e energjisë elektrike por edhe në prodhimin e energjisë pavarësisht lidhjes me rrjetin elektrik".
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn